ost to pst Archives - Sagteware vir Outlook e-pos invoer, omskakeling, uitvoer en PST herstel.
Jy is hier: Huis / All posts tagged ost to pst
Tags: omskep Ost, Ost om PST, vooruitsigte herstel, herstel vooruitsigte, herstel pst, herstel vooruitsigte
Outlook Recovery Wizard is 'n hoogs doeltreffende en vinnige herstel hulpmiddel wat jou sal help om e-pos te herstel, take, kalender inskrywings, notas, kontakte en ander voorwerpe van beskadigde Outlook PST OST lêers. Lees meer Moody’s sny verwagting vir SA groei wéér | Netwerk24
Deur Hanlie Stadler 14 November 2019 14:24
Die laaste kredietgradeerder wat Suid-Afrika op beleggingsgraad gradeer, is steeds meer pessimisties oor die land se ekonomiese groei as die tesourie.
Moody’s Investors Service het sy verwagting vir 2019-groei tot 0,7% verlaag. Dis teenoor die voorspelling van 0,8% in Augustus.
Dis egter steeds hoër as die tesourie se verwagting dat die ekonomie in 2019 met net 0,5% gaan groei – ’n skokaankondiging wat Tito Mboweni, minister van finansies, onlangs in sy mediumtermynbegrotingsraamwerk gedoen het.
Moody’s reken 2020-groei gaan versnel tot 1%, teenoor die 0,7% wat in Augustus voorspel is, maar in 2021 gaan groei traer wees as voorheen gereken, op 1,2% eerder as 1,5%.
Moody’s het die vooruitsig vir Suid-Afrika se kredietgradering onlangs van stabiel na negatief verander, ’n stap wat beteken ’n afgradering tot rommelstatus is om die draai indien die land se geldsake nie omswaai nie.
Hoewel ekonomiese groei op sigself nie die kredietgradering bepaal nie, is trae groei ’n bydraende faktor tot die swak groei in belastinginkomste, wat op sy beurt bydra tot die land se skuldlas.
Wat die hele wêreldekonomie betref, verwag Moody’s nou selfs traer groei vir 2019, van net 2,6% teenoor die 3,2% wat nog in Augustus voorspel is. Vir 2020 is groei ook tot 2,6% verlaag (vanaf 2,7%), maar vir 2021 word effens vinniger groei van 2,8% nou voorspel (2,7% vantevore).
Moody’s sê hy verwag nie ’n wêreldwye resessie in 2020 of 2021 nie, maar daar is die “gevoel dat ’n resessie net ’n skok ver is”.
Die grootste risiko vir die wêreldekonomie is die toename in handelsgeskille.
“Hoewel ’n gedeeltelike handelsooreenkoms tussen die VSA en China vordering sou wees om spanning te verminder, sal dit na ons mening nie die heersende handelsonsekerheid beduidend verminder nie, en dit plaas ’n demper op sakebesluite.”
Meer oor: Moody's | Kredietgradering | Ekonomie | Ekonomiese Groei | Staatskuld | Wêreldekonomie | Kredietgradeerder | Rommelstatus